Document ID: 31999R0630

Komisjoni määrus (EÜ) nr 630/1999,
24. märts 1999,
millega muudetakse määrust (EÜ) nr 919/94, milles on sätestatud nõukogu määruse (EMÜ) nr 404/93 üksikasjalikud rakenduseeskirjad seoses banaanitootjate organisatsioonidega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 13. veebruari 1993. aasta määrust (EMÜ) nr 404/93 banaanituru ühise korralduse kohta, [1] viimati muudetud määrusega (EÜ) nr 1637/98, [2] eriti selle artiklit 9,
ning arvestades, et:
komisjoni määrusega (EÜ) nr 919/94 [3] sätestatakse üksikasjalikud rakenduseeskirjad banaanitootjate organisatsioonide tunnustamise ning tegevuse kohta; selliste organisatsioonide stabiilsuse tagamiseks ning majanduslike eesmärkide saavutamiseks on eespool nimetatud määruse artikliga 5 sätestatud miinimumaeg, mille jooksul iga liige kohustub olema tootjate organisatsiooni liige ning minimaalne etteteatamisaeg liikmelisuse lõpetamise korral;
kogemused on näidanud, et kõnealused sätted on liiga piiravad; üksiktootjate liikmeks saamise ning selliste organisatsioonide parema toimimise hõlbustamiseks peaks liikmelisuse miinimumaeg ja liikmelisuse lõpetamise etteteatamisaeg olema lühemad ning tuleks vastu võtta asjakohased sätted puu- ja köögiviljasektoris kohaldamiseks; liikmesriikidele tuleks anda võimalus kehtestada pikem liikmelisuse miinimumaeg; eespool nimetatud määruse artiklit 5 tuleks vastavalt muuta;
käesoleva määrusega ettenähtud meetmed on kooskõlas banaanituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 919/94 artikli 5 punkt c asendatakse järgmisega:
"c) iga liige kohustub olema tootjate organisatsiooni liige vähemalt ühe aasta ning teatama kirjalikult oma liikmelisuse lõpetamisest hiljemalt 31. maiks, et liikmelisuse lõpetamine jõustuks järgmise aasta 1. jaanuaril. Liikmesriigid võivad kehtestada pikema liikmelisuse miinimumaja; sel juhul teatavad nad sellest komisjonile. Tootjaorganisatsioonide liidu eeskirjadega võib sätestada pikema etteteatamisaja liikmelisuse lõpetamiseks."
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. märts 1999

Labels: 17
6